LIETUVOS RESPUBLIKOS APLINKOS MINISTRAS

ĮSAKYMAS

DĖL PANEVĖŽIO APSKRITIES MIŠKŲ TVARKYMO SCHEMOS KEITIMO

2019 m. gegužės 28 d. Nr. D1-327

Vilnius

Vadovaudamasis Lietuvos Respublikos miškų įstatymo 5 straipsnio 2 dalies 4 punktu, Lietuvos Respublikos teritorijų planavimo įstatymo 30 straipsnio 8 dalimi, Miškų tvarkymo schemų rengimo taisyklių, patvirtintų Lietuvos Respublikos aplinkos ministro 2006 m. rugsėjo 1 d. įsakymu Nr. D1-406 „Dėl Miškų tvarkymo schemų ir vidinės miškotvarkos projektų rengimo taisyklių patvirtinimo“, 26 punktu, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės dalyvavimo teritorijų planavimo procese nuostatų patvirtinimo“, 3 ir 8 punktais ir įgyvendindamas Miškų tvarkymo schemų rengimo perspektyvinį planą 2016–2023 metams, patvirtintą Lietuvos Respublikos aplinkos ministro 2015 m. gruodžio 17 d. įsakymu Nr. D1-925 „Dėl Miškų tvarkymo schemų rengimo perspektyvinio plano 2016–2023 metams patvirtinimo“:

1.	Įsakau	keisti Panevėžio apskrities (Biržų, Kupiškio, Panevėžio, Pasvalio, Rokiškio rajonų ir Panevėžio miesto savivaldybių) miškų tvarkymo schemą, patvirtintą Lietuvos Respublikos aplinkos ministro 2008 m. sausio 9 d. įsakymu Nr. D1-12 „Dėl Panevėžio apskrities (Biržų, Kupiškio, Panevėžio, Pasvalio, Rokiškio rajonų bei Panevėžio miesto savivaldybių) miškų tvarkymo schemos tvirtinimo“.

2.	Nustatau, kad planavimo tikslas – pakeisti Panevėžio apskrities miškų tvarkymo schemos sprendinius ir schemą išdėstyti nauja redakcija.

3.	Pavedu Aplinkos ministerijos Gamtos apsaugos ir miškų politikos grupei kontroliuoti Panevėžio apskrities miškų tvarkymo schemos keitimą, dalyvauti jos keitimo procese ir procedūrose.

Aplinkos ministras	Kęstutis Mažeika